Heist-op-den-Berg
<s>Heist-op-den-Berg je općina od 12,543 stanovnika na sjeveru Belgije u flamanskoj Provinciji Antwerpen.</s>

<s>Geografske karakteristike</s>

<s>Heist-op-den-Berg je udaljen tridesetak km jugoistočno od Antwerpena, sjeverno od centra općine protiče rijeka Grote Nete.</s><s>Općina Heist-op-den-Berg se sastoji od samog Heist-op-den-Berga, koji je centar općine i naselja; Booischot, Hallaar, Itegem, Schriek i Wiekevorst.</s>

<s>Najveća karakteristika te općine je brdo (berg) visoko 48 metra, po kom je dobio ime.</s>

<s>Historija 
Postoje dvije teorije o tome kad je Heist niknuo, po jednoj najstarija crkva uz koju se razvilo selo podignuta je u zaselku Lo.</s><s>Po drugoj selo je niknulo na brdu, u prilog toj teoriji idu i činjenice da su svi stari putevi vodili na brdo.</s>

<s>Prvi put je dokumentiran 1008., u povelji rimsko-njemačkog cara Heinricha II, kojom je darovao Heist kao feud Kneževini-biskupiji Liège.</s><s>Kneževi-biskupi prodali su Heist i Mechelen 1333., flandrijskom grofu Lodewijku van Neversu.</s><s>Od sredine 15. vijeka Heist je postao domena Burgundskog Vojvodstva.</s><s>Nakon tog je sve do Francuske revolucije ostao feud koji je često mjenjao gospodare.</s>

<s>Od 1794. kad je Prva Francuska Republika anektirala te krajeve, Heist je postao administrativni centar vlastite općine i kantona.</s><s>Između Dva rata bio je jedan od najvećih dobavljača ranog krumpira u Flandriji.</s>

<s>Nakon Drugog svjetskog rata počeo se industrijski razvijati otkad je 1968. podignut industrijski park.</s><s>Naglo je povećao teritorij i broj stanovnika za reforme državne uprave 1977. kad su dodane dotadašnje općine; Booischot, Hallaar, Itegem, Schriek i Wiekevorst.</s>

<s>Izvori</s>

<s>Vanjske veze</s>

<s>Heist-op-den-Berg 
Opštine u Belgiji
Flandrija</s>

